**SREDNJA ŠKOLA "STJEPAN IVŠIĆ"**

 **O R A H O V I C A**

KLASA: 110-01/21-01/12

URBROJ: 2189-38-01-21-9

Orahovica, 29. prosinca 2021.

 KANDIDATIMA

 -SVIMA-

**PREDMET**: Obavijest i upute o područjima provjere, vremenu i mjestu održavanja testiranja i razgovora za zasnivanje radnog odnosa na određeno puno radno vrijeme – profesor hrvatskoga jezika (do povratka djelatnice s bolovanja) prema natječaju od 20. prosinca 2021. godine.

Obavještavaju se kandidati koji su podnijeli pravodobne i potpune prijave te ispunjavaju propisane i u natječaju objavljene uvjete da će se **testiranje (pisani dio) provesti u** **utorak, 4. siječnja 2022. u 9:00 sati** u prostorijama Srednje škole „Stjepan Ivšić“, Trg Tina Ujevića 1, Orahovica.

Ako kandidat ne pristupi testiranju ili se nakon poziva ne odazove razgovoru, smatra se da je povukao prijavu na natječaj.

Pisanom testiranju za radno mjesto profesora hrvatskog jezika na određeno puno radno vrijeme mogu pristupiti sljedeći kandidati koji su podnijeli pravodobnu i urednu prijavu i koji ispunjavaju uvjete natječaja (prema abecednom redu prezimena):

1. Jelena Cigler
2. Josipa Ćurković Sekula
3. Martina Martinušić

TESTIRANJE

Smatra se da je kandidat zadovoljio na testiranju ako je ostvario najmanje 50 % bodova od ukupnog broja bodova pisanog testa.

Pisana provjera znanja ukupno traje 60 minuta.

Kandidati koji zadovolje na pisanoj provjeri imaju pravo pristupiti razgovoru.

**Razgovor će se održati u srijedu, 5. siječnja 2022. s početkom u 10:00 sati.**

Popis kandidata koji mogu pristupiti razgovoru bit će objavljen na mrežnoj stranici škole.

Povjerenstvo u razgovoru s kandidatima utvrđuje znanje, interese, ciljeve i motivaciju istih za rad na radnom mjestu profesora hrvatskoga jezika.

PRAVILA I SADRŽAJ TESTIRANJA

Pisanom i usmenom provjerom kandidata za nastavnika hrvatskog jezika mogu se provjeravati područja:

- poznavanje metodike i didaktike

- poznavanje i korištenje suvremenih oblika rada u nastavi

- poznavanje i korištenje suvremenih nastavnih sredstava i pomagala u nastavi

- snalaženje u različitim situacijama u razredu i izvan razreda

- poznavanje razredničkih poslova

- poznavanje pedagoške dokumentacije

- poznavanje općih propisa iz područja školstva i općih akata škole.

Za vrijeme provjere znanja nije dopušteno koristiti se bilo kakvom literaturom ili bilješkama, koristiti mobitel ili druga komunikacijska sredstva, napuštati prostoriju u kojoj se vrši provjera znanja te razgovarati s ostalim kandidatima ili na drugi način remetiti red i mir.

Ukoliko kandidat postupi na nedopušteni prethodno opisan način bit će udaljen s testiranja, a njegov rezultat Povjerenstvo neće ocjenjivati te će se smatrati da je kandidat povukao prijavu na natječaj.

Svi kandidati dužni su dati na uvid važeću identifikacijsku ispravu, u protivnom ne mogu pristupiti testiranju.

Kandidati su obvezni prilikom ulaska u školu dezinficirati ruke i nositi zaštitnu ili medicinsku masku na propisan način tijekom cijelog boravka u školskom prostoru te držati fizičku distancu od 2 metra.

Nakon provedenog razgovora Povjerenstvo će utvrditi ljestvicu poretka kandidata prema ukupnom broju bodova ostvarenih na provjeri znanja i razgovoru.

Povjerenstvo dostavlja ravnatelju izvješće o provedenom postupku uz koje prilaže i ljestvicu poretka kandidata prema ukupnom broju bodova ostvarenih na provjeri znanja i razgovoru, a ravnatelj odlučuje o zasnivanju radnog odnosa s izabranim kandidatom, uz prethodnu suglasnost Školskog odbora.

Izvori za pripremu kandidata:

1. Kurikulum za nastavni predmet Hrvatski jezik za osnovne škole i gimnazije u Republici Hrvatskoj (NN 10/2019)

2. Kurikulum za nastavni predmet Hrvatski jezik za srednje strukovne škole na razini 4.2. u Republici Hrvatskoj (NN 10/2019)

3. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)

4. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20, 100/21)

5. Pravilnik o kriterijima za izricanje pedagoških mjera (NN 94/15, sa svim važećim izmjenama)

6. Pravilnik o pedagoškoj dokumentaciji i evidenciji te javnim ispravama u školskim ustanovama (NN 47/17, 41/19, 76/19)

7. Mrežna stranica škole

Povjerenstvo za vrednovanje kandidata